« Izirig-a ad yerẓem tilemmiẓin tidamsanin n tidet i yemseftiyen ay yettwaɛerḍen akken ad d-asen ad ḍḍfen amkan deg wasunen n wermud ayɣef ara yekk webrid-a », ɣef wakken ay d-yenna uneɣlaf mi yessefqed taṛmist n weɣraf n yikudaren n webrid n wuzzal deg tɣiwant n Bouti-Sayah.
Abrid-a n wuzzal ad yessejhed aẓeḍḍa aɣelnaw n umesni n yelzazen d yemsiklen, ɣef wakken ay d-iwekked Zaalane ay d-ixebbren daɣ dakken ur yettɛeḍḍil ara ad yebdu uɣellet n yizirig gar Msila d Lezzayer Tamaneɣt, d win gar Msila d Tbatent, deffir ma sɣan-d timacinin timaynutin.
Tawilayt n Msila tesfaydi-d, seg useggas n 2010, seg 50 n yimelyaṛen n yidinaṛen i ussetrer n 800 n yikilumitren n yebriden iɣelnawen d yebriden n twilayt. Yenna-d daɣ uneɣlaf dakken yettwali dakken assuter n Yemsiliyen akken ad sɛun adaf ɣer Webrid Amazzal Agmuḍ-Ataram d « uzrif », yernu yenna-d dakken aya ad yeḥwij asselhu n webrid aɣelnaw wis 60 ula ma aya yeḥwaj idrimen.
Deg wayen yerzan axelleṣ i lmend n wenhaṛ deg Webrid Amazzal Agmuḍ-Ataram, yenna-d Mass Zaalane dakken aya ad d-yebdu asmi ara ifak lebni n tsersa ay yessefken i waya, yernu iwekked-d dakken atig ara yettwaxellṣen ad yili « meɛqul ».
Yessefqed uneɣlaf taṛmist n weɣraf n yikudaren n Bouti-Sayah, d tin ay yessagaẓen acḥal n yicanṭiyen n lebni n webrid n wuzzal deg temnaḍin yemgerraden n tmurt.
Sfehmen-as-d daɣ i uneɣlaf ɣef tegnit wuɣur uwḍent tezrawin n lebni n yizirigen n webrid n wuzzal n Ɛin Leḥǧel-Tubiret d Msila-Ǧelfa.
Tirzi n uneɣlaf ɣef Msila d tin aydeg ara d-yili uẓẓunẓu n webrid n ussemḥilleq i temdint n Sidi Ɛisa.
kab_Latn kab_Latn kab_Latn kab_Latn kab_Latn kab_Latn kab_Latn